Շատ են եղել դժվար պահեր, երբ ցանկացել եմ կոտրվել, աշխարհից նեղանալ, հանձնվել, ընկղմվել ինքս իմ մեջ, այդ պահերին հաճախ Ազնավուրի պատկերն է եկել: Նա ինձ համար ոգեշնչման շատ մեծ աղբյուր է. պետք է առավոտյան արթնանալ, տրամադրվել ու գնալ առաջ: Վստահ եմ, որ Ազնավուրը միլիոնավոր մարդկանց է ոգեշնչել՝ իր օրինակով, իր ապրած կյանքով, իր համառությամբ: Մեկ անգամ Ազնավուրին հարցրել են, թե որն է նրա հաջողության գաղտնիքը, ինչպես ստացվեց, որ նա նման կարիերա արեց, նա կիսով չափ կատակելով ասել է. «Ոչինչ չի կարող դիմակայել օրը 17 ժամ աշխատող մարդու առաջ»: Ազնավուրի համառությունն է, որը նրան ստիպել է օր ու գիշեր աշխատել, երբ այդքան աշխատում ես, որևէ դուռ կբացվի քո առջև: Իսկապես Ազնավուրն ոգեշնչող մարդ է և կյանքի համար լավ օրինակ է: